**Referat fra Bestyrelsesmøde i Tørring beboerforening d. 19.05.2021**

Deltagere: Krishna, Bente, Jóhanna Lisbeth, Rasmus og Anne Grethe

Afbrud fra: Trond

1. **Kommende Generalforsamling**

Den udsatte generalforsamling bliver afholdt 15.06.2021.

Bente udarbejder budget og sender i høring. Alle anmodes om at melde tilbage og komme med indspark til budgettet.

Lisbeth kontakter Knudsøskolen for lån af lokaler.

AG udarbejder indkaldelse, og sørger for, at det bliver annonceret på Facebook

Johanna omdeler i postkasserne senest 25.05.21.

Hans Peter lægger indkaldelse, budget og regnskab på hjemmesiden.

01.06.21 kl 20.00 afholder vi planlægningsmøde hos Bente.

1. **Eventuel udvidelse af fællesgrund**

Krishna har fået en henvendelse fra Nis og Gisela, som har tilbudt, at vi kvit og frit kan overtage et ekstra stykke jord i forlængelse af en eksisterende fællesgrund. Bente kontakter Nis og Gisela for at høre nærmere. Eneste omkostning vil være til landmåler og evt. advokat.

1. **LandsbyFORUM**

Vi har modtaget indbydelse til årsmøde og stiftende generalforsamling i LandsbyFORUM 17.06.21. Vi ønsker at være en del af dette fællesskab, men har dog pt ikke et ønske om at stille op til repræsentantskab eller bestyrelse. Lisbeth deltager i årsmødet og melder Tørring ind i foreningen og afgiver stemme på byens vegne.

1. **Madpakkehuset**

Krishna har været i kontakt med Brian og Kent, med henblik på at få lukket Madpakkehuset så det bliver mere anvendeligt.

Der er talt om to forslag,

* Skydedøre med plexiglas
* Udtræksruller med stof

Den dyreste løsning er at isætte skydedøre, men bestyrelsen var enige om, at det også vil være den mest holdbare løsning. Krishna har bedt om et overslag, som skal med i budgettet for det kommende år. Da det afsatte beløb på budgettet for 2020 ikke er anvendt (Corona), ønsker vi at overføre beløbet til dette års budget og dermed vælge den dyre og holdbare løsning.

1. **Regnskab**

Vi har modtaget OK-tilskud på kr. 1700,-

Teltet er sendt til reparation. Der har ikke været nogen udlejninger i løbet af året, så der er ingen lejeindtægt.

Hjemmesiden koster kr. 480,- /år at holde kørende. Rasmus forhører sig hos Jesper, om den kan flyttes til andet domæne og gøres billigere i drift.

1. **Sneglebekæmpelse**

Lisbeth har undersøgt hvilke produkter der findes på markedet til bekæmpelse af dræbersnegle. Den bedste, og mest skånsomme bekæmpelse er dog fortsat at indsamle sneglene og sende dem med restaffald til forbrænding.

Hos Anne Dorthe og Kent står der stadig en rest Sluxx. Der er dog sidste år kommet ny lovgivning på området, så man nu skal være i besiddelse af sprøjtecertifikat for både at købe og anvende dette. Vi besluttede at destruere denne rest og i stedet indkøbe et nyt produkt – Ferramol -, som kan købes uden certifikat og som er den næstbedste løsning, ud over at indsamle sneglene. Det er ikke skadeligt for andre dyrearter, men det skal dog bemærkes, at det også også påvirker øvrige sneglearter.

Når produktet er købt, vil vi fortsat kunne hente en portion til eget brug hos Anne Dorthe og Kent på Tulstrupvej 15. Det skal informeres på Facebook om, at man gratis kan afhente og at vi i øvrigt opfordrer til at bekæmpe, så vi kan komme sneglene til livs.

1. **Sct. Hans**

Bente har modtaget en henvendelse fra en beboer i Tulstrup, som har spurgt om vi vil være med til at holde et fælles Sct. Hans arrangement med Tulstrup-beboerne. Der vil være tale om et særligt arrangement med underholdning og forplejning, som Tulstrup-beboerne vil stå for.

Bente formidler henvendelsen til Flemming, som er medlem af vores Sct. Hans-udvalg, således at de sammen kan aftale det videre forløb.

1. **Kommende møder.**

Planlægning af generalforsamling – hos Bente 01.06.2021 kl. 20.00

pbv 26.05.21

Anne Grethe